CELEX: 52018PC0004
Language: hu
Date: 2018-01-10
Title: Módosított javaslat A TANÁCS HATÁROZATA az egyrészről az Európai Közösség és tagállamai, másrészről Kanada közötti légiközlekedési megállapodásnak az Unió nevében történő megkötéséről

EURÓPAI BIZOTTSÁG
            Brüsszel, 2018.1.10.
            COM(2018) 4 final
            2009/0018(NLE)
            Módosított javaslat
            A TANÁCS HATÁROZATA
            az egyrészről az Európai Közösség és tagállamai, másrészről Kanada közötti légiközlekedési megállapodásnak az Unió nevében történő megkötéséről
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               A Bizottság a tárgyalások megkezdésére való felhatalmazásáról szóló tanácsi határozatnak megfelelően az Európai Közösség és tagállamai nevében tárgyalásokat folytatott Kanadával egy légiközlekedési megállapodás (a továbbiakban: megállapodás) megkötéséről.  2009. december 17-én és 18-án egyrészről az Európai Közösség és tagállamai, másrészről Kanada megállapodást írtak alá, melynek célja többek között az volt, hogy az Atlanti-óceán mindkét oldalán a piacok megnyitása, valamint a fogyasztók, a légitársaságok, a munkavállalók és a szakmai közösségek számára kínálkozó előnyök maximális kiaknázása által elősegítse a nemzetközi légiközlekedési lehetőségek bővülését.
            
            
               Az EU részéről mind az Unió, mind annak tagállamai részes felei a megállapodásnak. 2016. október 25-én a Horvát Köztársaság kivételével valamennyi tagállam befejezte a ratifikációs eljárást. A Horvát Köztársaság a 2011. december 5-i csatlakozási szerződéshez csatolt csatlakozási okmányban előírt eljárásnak megfelelően csatlakozni kíván a megállapodáshoz.
            
            
               A Lisszaboni Szerződés hatálybalépésének figyelembevétele céljából, valamint a Bíróság C-28/12 sz. ügyben hozott, 2015. április 28-i ítélete alapján e javaslat módosítja a Bizottság eredeti javaslatát (COM(2009)62 végleges), amelyet a Bizottság 2009. február 17-én fogadott el, majd benyújtotta azt a Tanácsnak. A Tanácsban történő megvitatás megkönnyítése érdekében a teljes szöveget módosított javaslatként terjesztjük elő.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               Tárgytalan
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               Tárgytalan
            
            
               4.KÖLTSÉGVETÉSI VONZATOK
            
            
               
                  Tárgytalan
               
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Tárgytalan
               
            
            
               2009/0018 (NLE)
            
            
               Módosított javaslat
            
            
               A TANÁCS HATÁROZATA
            
            
               az egyrészről az Európai Közösség és tagállamai, másrészről Kanada közötti légiközlekedési megállapodásnak az Unió nevében történő megkötéséről
            
            
               AZ EURÓPAI UNIÓ TANÁCSA,
            
         
         
            
               tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (6) bekezdésének a) pontjával,
            
            
               tekintettel az Európai Bizottság javaslatára,
            
            
               tekintettel az Európai Parlament véleményére egyetértésére
                  1
               , 
            
            
               mivel:
            
            
               (1)A Bizottság a tárgyalások megkezdésére való felhatalmazásáról szóló tanácsi határozatnak megfelelően az Európai Közösség és tagállamai nevében tárgyalásokat folytatott Kanadával egy légiközlekedési megállapodás (a továbbiakban: megállapodás) megkötéséről.
            
            
               (2)A megállapodást – figyelemmel annak egy későbbi időpontban történő megkötésére – 2009. december 17-én és 18-án aláírták, összhangban a Tanács és az Európai Unió tagállamainak a Tanács keretében ülésező képviselői által elfogadott 2010/417/EK határozattal
                  2
               . 
            
            
               (3)A Horvát Köztársaság kivételével valamennyi tagállam ratifikálta a megállapodást. A Horvát Köztársaság a 2011. december 5-i csatlakozási szerződéshez csatolt csatlakozási okmány 6. cikke (2) bekezdésének megfelelően csatlakozni kíván a megállapodáshoz.
            
            
               (4)A megállapodást az Unió nevében jóvá kell hagyni.
            
            
               (5)A 2010/417/EK határozat 3. és 4. cikke a megállapodásban foglalt különféle ügyek tekintetében több, döntéshozatallal és képviselettel kapcsolatos rendelkezést tartalmaz. A Bíróság C-28/12 sz. ügyben hozott 2015. április 28-i ítéletére tekintettel e rendelkezések alkalmazását meg kell szüntetni. Tekintettel a Szerződésekre, nincs szükség sem az ezen ügyekre vonatkozó új rendelkezésekre, sem pedig a tagállamok tájékoztatási kötelezettségére vonatkozó, a 2010/417/EK határozat 5. cikkében foglaltakhoz hasonló rendelkezésekre. Következésképpen a 2010/417/EUK határozat 3., 4. és 5. cikkének alkalmazását e határozat hatálybalépésének időpontjában meg kell szüntetni,
            
            
               ELFOGADTA EZT A HATÁROZATOT: 
            
            
               1. cikk
            
            
               Az egyrészről az Európai Közösség és tagállamai, másrészről Kanada közötti légiközlekedési megállapodást (a továbbiakban: megállapodás) a Tanács az Unió nevében jóváhagyja.
            
            
               2. cikk
            
            
               A Tanács elnöke kijelöli azt a személyt, aki jogosult a megállapodás 23. cikkében meghatározott jóváhagyási okmányt letétbe helyezni az Európai Unió nevében annak kifejezésére, hogy az Európai Unió a megállapodást magára nézve jogilag kötelező erejűnek ismeri el, és közli az alábbiakat: 
            
            
                  „A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett, valamint ezen időponttól kezdve gyakorolja az Európai Közösség jogait, és terhelik annak kötelezettségei. Ezért a megállapodás szövegében az »Európai Közösség«-re való hivatkozásokat adott esetben »Európai Unió«-ként kell értelmezni.”
            
            
               3. cikk
            
            
               Következésképpen a 2010/47/EK határozat 3., 4. és 5. cikkének alkalmazását e határozat hatálybalépésének időpontjában meg kell szüntetni. 
            
            
               4. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, -án/-én.
            
         
         
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL C , , . o.
               
               
                  
                     (2)
                  
                        HL L 207., 2010.8.6., 30. o.